钦定古今图书集成/明伦汇编/氏族典/第256卷 > 王戎
## 钦定古今图书集成/明伦汇编/氏族典/第256卷 > 王戎

按《晋书王戎传》：“戎字濬冲，琅邪临沂人也。祖雄，父浑。
戎幼颖悟，神彩秀彻，视日不眩。裴楷见而目之曰：‘戎
眼烂烂，如岩下电’。阮籍与浑为友，戎年十五，随浑在
郎舍。戎少籍二十岁，而籍与之交，戎每与籍为竹林
之游。袭父爵，辟相国掾，历吏部黄门郎、散骑常侍、河
东太守、荆州刺史。坐遣吏修园宅，应免官。诏以赎论”，
迁豫州刺史，加建威将军。受诏伐吴，吴平，进爵安丰
县侯，征为侍中，迁光禄勋吏部尚书，以母忧去职。杨
骏执政，拜太子太傅。骏诛，转中书令，加光禄大夫，迁
尚书左仆射，领吏部戎。始为《甲午制》，凡选举皆先治
百姓，然后授用，寻转司徒。裴𬱟诛，坐免官。惠帝反宫，
以为尚书令，寻拜司徒。性好兴利，而又俭啬，不自奉
养，天下人谓之“膏盲之疾。”车驾西迁，戎出奔于郏。永
兴二年，薨于郏县，时年七十二，谥曰元。